open-index/open-wikipedia-markdown huggingface dataset:
Nicky Byrne

**Nicholas Bernard James Adam Byrne jaunesnysis** (g. 1978 m. spalio 9 d. Dubline) yra Airijos dainininkas, dainų autorius, radijo ir TV laidų vedėjas, šokėjas, buvęs pusiau profesionalus futbolininkas. Buvęs grupės „Westlife“ narys.

## Biografija
Nicky Byrne gimė 1978 metų spalio 9 dieną Dubline. Jaunystėje buvo profesionalus futbolininkas, žaidęs klubuose Home Farm FC, Leeds United, Shelbourne FC, Saint Francis FC ir Liverpool F.C. bei Airijos U15, U16 ir U18 rinktinėse. Vėliau tapo sėkmingu televizijos laidų vedėju, 2012 metais dalyvavo šokių projekte.

1998 metais prisijungė prie grupės „Westlife“, kuri gyvavo 14 metų ir kurios 25 dainos pasiekė Top 10 Jungtinėje Karalystėje, iš jų 14 buvo užėmusios pirmą vietą. Grupė yra išleidusi 7 muzikos albumus ir pardavė virš 45 mln. įrašų visame pasaulyje. 2002 metais N. Byrne įrašė singlą „Here Come The Good Times (Ireland)“, kuris tapo Airijos nacionalinės futbolo komandos himnu.

2016 m. sausio 13 d. Airijos transliuotojo RTÉ išrinktas šalies atstovu 2016 m. „Eurovizijos“ dainų konkurse Stokholme. Ten jis pasirodys su daina „Sunlight“. Rašyti konkursinį kūrinį atlikėjui padėjo Wayne Hector ir Ronan Hardiman. „Manau, jog tai yra užvedanti poproko stiliaus daina, kuri puikiai tinka radijo eteriui. Visada jutau, kad šis kūrinys išsiskiria iš kitų ir turi kažką ypatinga“, – teigė Nicky Byrne RTÉ spaudos pranešime.

## Diskografija

### Singlai
* 2016: *Sunlight*

## Nuorodos
* Oiciali svetainė – nickybyrne.com

|-
Random House

**Random House** – stambiausias bendro pobūdžio knygų leidėjas pasaulyje.
Leidykla priklauso „Penguin Random House“, vokiečių žiniasklaidos konglomerato „Bertelsmann AG“ ir britų leidėjo „Pearson PLC“ bendrajai įmonei, kurios 53 % akcijų paketo valdo „Bertelsmann“. „Random House“ taip pat turi studiją „Random House Studio“, besispecializuojančią kino ir televizijos produkcijos srityje. Įmonė taip pat siūlo siužeto kūrimo paslaugas tokioms medijų formoms kaip kompiuteriniai žaidimai, socialiniai tinklai ir mobiliosios platformos. „Random House“ yra vienas didžiausių knygų anglų kalba leidėjų.

## Istorija
„Random House“ 1927 m. įkūrė amerikiečiai Bennett Cerf ir Donald Klopfer, prabėgus dvejiems metams po to, kai jiedu iš leidėjo „Horace Liveright“ įsigijo prekinį ženklą „Modern Library“, po kuriuo buvo spausdinami klasikiniai literatūros kūriniai. Kalbėdamas apie tai, iš kur kilo leidyklos pavadinimas, B. Cerf pasakė, kad pradžioje jie tegalvojo užsiimsią atsitiktinių knygų leidyba kaip šalutine veikla, nuo ko ir kilo pavadinimas *Random House*, kur  reiškia „atsitiktinis“. 1934 m. jie išleido pirmąjį autorizuotą Džeimso Džoiso romano „Ulisas“ leidimą anglakalbėse šalyse.

1959 m. spalį „Random House“ tapo akcine bendrove, kurios vienos akcijos vertė siekė tuometinių 11,25 JAV dol. Toks žingsnis vėliau privertė kitas leidybos įmones, tokias kaip „Simon & Schuster“, taip pat žengti šia linkme.

„Random House“ 1947 m. žengė į žinynų leidybos verslą, išleisdama žodyną *American College Dictionary*, o vėliau, 1966 m., išleisdama pilnos apimties šio žodyno versiją. Šiandieną įmonė leidžia žodynus *Random House Dictionary of the English Language* ir *Random House Webster’s College*, kurie turbūt yra pagrindiniai *[[Merriam-Webster]]* žodyno konkurentai.

Atitinkamai 1960 ir 1961 m. buvo įsigyti JAV leidėjai „Alfred A. Knopf, Inc.“ ir „Pantheon Books“.

1965 m. „Random House“ buvo įsigyta įmonės „RCA“, kaip šios realizuojamo asortimento plėtimo strategijos dalis, bet vėliau, 1980 m., parduota leidėjui „Advance Publications“.

1998 m. „Random House“ buvo įsigyta vokiečių žiniasklaidos konglomerato „Bertelsmann AG“ ir netrukus tapo tarptautine įmone.

2012 m. spalį „Bertelsmann“ sudarė sandėrį su konkuruojančiu konglomeratu „Pearson PLC“ dėl galimybės sujungti savo leidybos įmones; jungimasis įvyko 2013 m. liepos 1 d.

## Išnašos
Pearson PLC

**Pearson PLC** – britų tarptautinis leidybos bei žiniasklaidos koncernas, įsikūręs Londone. Tai stambiausia pasaulyje įmonė, besispecializuojanti švietimo ir knygų leidybos srityse, rinkos lyderė Jungtinėje Karalystėje, Indijoje, Australijoje ir Naujoje Zelandijoje, taip pat užima antrą vietą JAV ir Kanadoje. Įmonė registruota Londono (indeksas FTSE 100) ir Niujorko vertybinių popierių biržose.

Kartu su „Bertelsmann AG“ valdo bendrąją įmonę „Penguin Random House“.

## Išnašos
F.A.M.E.

**F.A.M.E.** – ketvirtasis studijinis amerikiečių atlikėjo Chris Brown albumas, išleistas 2011 m. kovo 18 d. Tai – paskutinis atlikėjo albumas, išleistas „Jive Records“ leidykloje. Albume dainas kartu atlieka tokie atlikėjai, kaip Wiz Khalifa, Game, Timbaland, Big Sean bei kiti. Albumo singlai „Yeah 3x“ ir „Beautiful People“ turėjo didelį pasisekimą Europoje, o „Look at Me“ – JAV.

Nepaisant to, jog albumas sulaukė skirtingų kritikų įvertinimų, jis debiutavo pirmojoje „Billboard 200“ reitingo vietoje, per pirmąją savaitę JAV pardavus 270 tūkstančius kopijų. Tai – pirmasis Brown albumas, pasiekęs šią viršūnę. 2021 m. spalio mėnesio duomenimis, JAV parduota virš trijų milijonų albumo kopijų ir jis tapęs triskart platininiu.

2012 m. „Grammy“ apdovanojimuose „F.A.M.E.“ laimėjo geriausio R&B albumo nominacijoje. Singlas „Look at Me Now“ buvo nominuotas geriausio repo atlikimo bei geriausios repo dainos nominacijose.

## Dainų sąrašas

## Išnašos
Lasers

**Lasers** – trečiasis studijinis amerikiečių reperio Lupe Fiasco albumas, išleistas 2011 m. kovo 7 d. Albumo įrašymo darbai truko dvejus metus ir tai buvo pirmasis atlikėjo albumas per ketverius metus, nuo 2007 m. išleisto „Lupe Fiasco’s The Cool“. Albume kartu dainas atlieka tokie atlikėjai, kaip Trey Songz, John Legend ir kiti. Pirmasis albumo singlas „The Show Goes On“ pasiekė devintąją vietą JAV „Billboard Hot 100“ singlų reitinge.

Nepaisant to, jog albumas sulaukė skirtingų kritikų įvertinimų, jis debiutavo pirmojoje „Billboard 200“ reitingo vietoje, per pirmąją savaitę JAV pardavus 204 tūkstančius kopijų. Tai buvo pirmasis Fiasco įrašas, pasiekęs šią viršūnę. 2014 m. kovo mėnesio duomenimis, JAV parduota per 500 tūkstančius albumo kopijų ir jis tapęs auksiniu.

2012 m. „Grammy“ apdovanojimuose „Lasers“ nominuotas geriausio repo albumo kategorijoje, o singlas „The Show Goes On“ – geriausio repo atlikimo ir geriausios repo dainos.

## Dainų sąrašas

## Išnašos
Bad Meets Evil

**Bad Meets Evil** – 1999 m. susikūrusi amerikiečių hiphopo grupė iš Detroito, kurią sudaro reperiai Royce da 5’9" ir Eminem. Grupė susiformavo po to, kai Royce da 5’9" kartu su Eminem įrašė dainą „Bad Meets Evil“ 1999 m. išleistame Eminem albume „The Slim Shady LP“. 2023 m. duomenimis, grupė yra išleidusi keturis singlus bei vieną EP „“, išleistą 2011 m. birželį.

## Diskografija
* ** (2011)

## Išnašos

## Nuorodos
* 
*
Hell: The Sequel

**Hell: The Sequel** – debiutinis amerikiečių hiphopo grupės „Bad Meets Evil“ EP, išleistas 2011 m. birželio 14 d. Albumo singlas „Lighters“ susilaukė didelio pasisekimo visame pasaulyje, patekdamas į daugelį singlų dešimtukų, tarp jų – ir JAV „Billboard Hot 100“ bei Jungtinės Karalystės „UK Singles Chart“.

Per pirmąją pardavimų savaitę JAV buvo parduota per 171 tūkstantį kopijų ir EP debiutavo pirmoje „Billboard 200“ reitingo vietoje. 2021 m. birželio mėnesio duomenimis, JAV parduota virš milijono EP kopijų ir jis tapęs platininiu.

## Dainų sąrašas

## Išnašos
Afrikinis algarobas

**Afrikinis algarobas** (*Prosopis africana*) – pupinių (*Fabaceae*) šeimai priklausantis augalas. Vienintelė algarobų rūšis auganti atogrąžų Afrikoje. Auga nuo Senegalo iki Etiopijos tarp Sahelio ir savanos.

Užauga iki 20 m aukščio, laja sferiška, žievė labai tamsi, žvynuota, su baltais brūkšneliais. Žiedai žalsvai balti, gelsvi, aromatingi, tankiomis 6–10 cm ilgio kekėmis. Turi 10 laisvų kuokelių. Vaisiai – ankštys tamsiai rudos spalvos, cilindriškos, blizgios, iki 15×3 cm, su sumedėjusiomis sienelėmis. Ankštyjė būna apie 10 sėklų. Žydi prieš drėgnąjį sezoną. Sėklas brandina vasario, kovo mėnesiais.

Fermentuotos sėklos naudojamos kaip maisto pagardas. Lapus ir jaunus ūglius ėda gyvūnai (ypač sausojo laikotarpio pabaigoje). Ankštys yra galvijų pašaras. Mediena naudojama kurui, šilumingumas apie 1720 J/kg.

;Sinonimai

* *Prosopis lanceolata* Bentham
* *Prosopis oblonga* Bentham

Vietiniai pavadinimai: arab. *abu suruj, abu surung*, , , bam. *gele, gouele*, haus. *kiryia*, ful. *kohi, rimajogaahi*, vol. *her, jaxan-jaxan, ir*.
Afrikinis ilgaliežuvis šikšnosparnis

**Afrikinis ilgaliežuvis šikšnosparnis** (*Megaloglossus woermanni*) – vaisėdžių šikšnosparnių (*Pteropodidae*) šeimos gyvūnų rūšis, priklausanti **afrikinių ilgaliežuvių šikšnosparnių** (*Megaloglossus*) genčiai. Gentyje 1 rūšis. Paplitimo arealas – Centrinėje Afrikoje nuo Liberijos į rytus iki Kamerūno ir į pietus per Kongą iki Angolos.

## Šaltiniai
Pink Friday

**Pink Friday** – debiutinis Trinidado ir Tobago kilmės atlikėjos Nicki Minaj albumas, išleistas 2010 m. lapkričio 19 d. Albume dainas kartu atlieka tokie atlikėjai, kaip Eminem, Rihanna, Drake, Kanye West ir kiti. Albumo singlas „Super Bass“ susilaukė didelio pasisekimo visame pasaulyje, patekdamas į daugumos singlų reitingų dešimtukus. Tarp jų – ir į JAV „Billboard Hot 100“, kuriame užėmė trečiąją vietą.

Albumas susilaukė teigiamų kritikų įvertinimų ir debiutavo antrojoje „Billboard 200“ reitingo vietoje, per pirmąją savaitę JAV pardavus 375 tūkstančius albumo kopijų. Albumas pasiekė pirmąją reitingo vietą vienuoliktąją savo pardavimų savaitę. 2016 m. birželio mėnesio duomenimis, JAV parduota virš trijų milijonų albumo kopijų ir jis tapęs triskart platininiu.

2012 m. „Grammy“ apdovanojimuose „Pink Friday“ nominuotas geriausio repo albumo nominacijoje, o singlas „Moment 4 Life“ – geriausio repo atlikimo. Pati atlikėja taip pat buvo nominuota kaip geriausia nauja atlikėja.

## Dainų sąrašas

## Išnašos
Vasištha

**Vasištha** ( – „turtingiausias, puikiausias“) – vedinėje mitologijoje tai vienas iš septynių išminčių (rišių). Jis laikomas Brahmos sūnumi, bet dėl prakeikimo prarado savo kūną ir atgimė iš Mitros ir Varunos sėklos šiedviems išgyvenus aistrą dėl dangiškosios apsaros Urvašės Vasišthai priskiriama 7-oji „Rigvedos“ mandala, kurios giesmėse pasakojama apie rišio draugyste su dievu Varuna, kurio namuose, laive jam tekę pabuvoti ir patirti dienos bei nakties kaitą.

Vėlesnėje mitologijoje Vasištha laikomas žynio (brahmano) pavyzdžiu, o jo palikuonių įtakinga giminė laikyta Saulės dinastijos namų žyniais (purohitais). Hinduizmo mitologijoje pasakojami mitai apie Vasišthos ir kito rišio Višvamitros nesantaiką, nes pastarasis gviešęsis į Vasišthos troškimų karvę Surabhę. Pasak vieno iš mitų, kai Vasištha buvo karaliaus Kalmašapados šventiku, Višvamitra pasivertęs tuo valdovu ir kaip rakšasas surijęs visus 100 Vasišthos sūnų. Prislėgtas Vasištha tada bandęs nusižudyti šokdamas nuo Meru kalno, bet kieti akmenys pavirtę minkšta žolę, tada jis šokęs į laužą, bet ugnis tapusi vėsi, kai su akmeniu jis bandęs nusiskandinti jūroje, bangos jį grąžinusios krantan, tada jis įbridęs į krokodilų pilną upę, bet vandenys nusekę ir krokodilai jo nelietę. Galiausiai Vasištha sužinojęs, kad jos vyriausiojo sūnaus našlė laukiasi kūdikio, tad jo giminė nenutrūksianti. Tada nurimęs rišis pašventinęs vandeniu Kalmašapadą išvarė iš jo rakšasą. Kitame mite pasakojama, kad Višvamitra prisakęs Sarasvatei atnešti Vasišthą ant savo bangų. Vasištha pamatęs, kad krante jo laukia Višvamitra su ginklu rankoje, prisakęs upei tekėti atgal. Įpykęs Višvamitra todėl pavertęs Sarasvatės vandenis krauju.

Pasak Višnaus puranos Vasišthos žmona – Urdža, Dakšos dukteris. Kitur jo žmona laikoma Arudhati, dėl kurios grūmęsi Agnis ir Indra, o ji, kaip santuokinės ištikimybės pavyzdys, priimta į dangų už aušros žvaigždę.

## Šaltiniai
Ruptela

**Ruptela** – transporto telematikos gamintojas.

Kuria kompiuterines programas ir prietaisus, padedančius prižiūrėti transportą. Produktai pritaikomi sunkiasvorėms transporto priemonės, mikroautobusams ar lengviesiems automobiliams.

## Istorija ir statistika
2007 m. įsteigta, koncentravosi ties realaus laiko transporto stebėjimo ir valdymo programinės įrangos kūrimu. Po metų veiklos kompanija pradėjo gaminti ir GPS sekimo įrenginius, kurie, kartu su programine įranga, sukūrė pilną transporto valdymo sprendimą. 2013 metais kompanijos apyvarta siekė 6,04 milijonus eurų, o, „Deloitte“ duomenimis, „Ruptela“ buvo įvardinta kaip 5-ta greičiausiai auganti technologijų kompanija Centrinėje Europoje („Technology Fast 50 Central Europe 2013“). 2014 metais „Ruptela“ buvo pripažinta 7-ta greičiausiai augančia technologijų kompanija Vidurio Europoje, o jos apyvarta pasiekė 10,3 milijonų eurų. Tarp 50 geriausių „Ruptela“ pateko ir 2015 metais, kuriais „Ruptelos“ apyvarta viršijo 13 milijonų eurų. 2016-tais metais „Ruptela“ yra kviečiama reprezentuoti Lietuvą ir tarptautinėje IT parodoje „CeBIT 2016“. 

„Ruptelos“ centrinis biuras yra įsteigtas Vilniuje, o gamybos skyrius Kaune. Savo padalinius „Ruptela“ taip pat turi ir Baltarusijoje, Ukrainoje, Lenkijoje bei Airijoje. Šiuo metu kompanijoje dirba 170 darbuotojų.

## Produktai

„Ruptela“ kuria bei gamina įvairias kompiuterines programas bei produktus, skirtus transporto stebėjimui ir valdymui. Pagrindinės kompanijos sukurta programinė įranga yra TrustTrack – realaus laiko transporto stebėjimo ir valdymo sistema,

Kartu su programine įranga „Ruptela“ kuria įvairius įrenginius transporto priemonių kuro sunaudojimo bei temperatūros stebėjimui bei ekonomiškam vairavimui skirtus sprendimus.

## Šaltiniai
Axis (reikšmės)

**Axis** gali reikšti:
* Aksiai (*Axis*) –  elninių (*Cervidae*) šeimos gyvūnų gentis.
* AXIS – roko grupė iš Šiaulių, susikūrusi 2002 m.
Boso diena

**Boso diena** švenčiama spalio 16 d. JAV, Kanadoje. Diena skirta padėkoti savo viršininkams už jų gerumą ir sąžiningumą. Šventė sukurta siekiant sustiprinti ryšį tarp darbdavio ir darbuotojo.

## Istorija
Šventę 1958 m. Ilinojaus valstijoje, JAV prekybos rūmuose, įregistravo Patricija Bays Haroski. Spalio 16-ąją ji pasirinko todėl, kad ši diena – jos tėčio gimtadienis, o ji tuo metu dirbo tėčio įmonėje sekretore.
1962 m. Ilinojaus valstijos gubernatorius Otto Kerner, Jr. parėmė šios šventės idėją ir oficialiai įregistravo spalio 16-ąją Boso diena.

Lietuvoje ši šventė nesena – ji švenčiama tik po nepriklausomybės atgavimo 1990 m.

## Šaltiniai

## Nuorodos

* Kalendoriuje
Silvia Dionisio

**Silvija Dionizijo ** (; g. 1951 m. rugsėjo 28 d. Roma) – italų aktorė.

## Biografija

Gimusi Romoje, kine Silvija pirmą kartą nusifilmavo būdama 14-os, atlikdama epizodinį vaidmenį romatinėje dramoje „Darling“. Po šio filmo ji pasirodydavo ekranuose nuolatos, karjeros pradžioje dažniausiai tai būdavo tuo metu populiarūs Italijoje muzikiniai filmai su tokiais atlikėjais kaip Mario Tessuto,Gianni Dei, Little Tony ir Mal. Vieno iš filmo kūrimo metu ji susipažino su režisieriumi Rugerro Deodado, už kurio 1971 m. ištekėjo (išsiskyrė 1979 m.). Judviejų sūnus Saverio Deodado taip pat tapo aktoriumi.

8 praėjusio amžiaus dešimtmetyje Silvija daugiausia vaidino veiksmo ir kriminaliniuose filmuose, taip pat keliose erotinėse juostose. Vienas žymiausių jos vaidmenų yra 1975 m. filme „Ondata di piacere“, kuriame jai teko įkūnyti pagrindinę piktadarę.

Iki 1985 m. ji sukūrė 55 vaidmenis kine ir televizijoje. Paskutinis pasirodymas buvo trumpametražiame Federico Fellini filme „Che bel paesaggio“.

Silvijos jaunesnė sesuo Sofia Dionisio irgi aktorė.

## Filmografija

 

* Darling (1965)
* Rita la zanzara (1966)
* Pronto... c'è una certa Giuliana per te (1967)
* Le grandi vacanze (1967)
* Mangiala (1968)
* Nuoga... tu mirsi (1968)
* Vacanze sulla Costa Smeralda (1968)
* Lisa dagli occhi blu (1968)
* Infanzia, vocazione e prime esperienze di Giacomo Casanova, veneziano (1968)
* Italiani! È severamente proibito servirsi della toilette durante le fermate, regia di Vittorio Sindoni (1969)
* Detektyvas Belis (1969)
* Komisaras Pepe (1969)
* Pensiero d'amore (1969)
* La ragazza di nome Giulio (1970)
* Crystalbrain, l'uomo dal cervello di cristallo (1970)
* Il prete sposato (1971)
* La violenza: quinto potere (1971)
* Ugnies strėlė (1971)
* Le eccitanti guerre di Adeline (À la guerre comme à la guerre) (1972)
* Sgarro alla camorra (1973)
* L'erotomane (1974)
* Il bacio di una morta (1974)
* Kraujas Drakulai (1974)
* Amore mio spogliati... che poi ti spiego! (1975)
* Malonumo bangos (1975)
* Amici miei (1975)
* Žiaurūs policininkai (1976)
* Paura in città (1976)
* Noi siam come le lucciole (1976)
* Žiaurus Milanas (1976)
* Visuotinis gėdos jausmas (1976)
* Gyvenk kaip policininkas, mirk kaip vyras (1976)
* I soliti ignoti colpiscono ancora - E una banca rapinammo per fatal combinazion (1976)
* I prosseneti (1976)
* Natale in casa d'appuntamento (1976)
* Il marito in collegio (1977)
* Puikioji šalis (1977)
* L'inquilina del piano di sopra (1978)
* Riavanti... Marsch! (1979)
* Omaras pusryčiams (1979)
* Mergina iš miegamojo vagono (1979)
* Tranquille donne di campagna (1980)
* L'ebreo fascista (1980)
* Ciao marziano (1980)
* Grietinėlė, šokoladas ir paprika (1981)
* Žudymo manija (1981)
* La sconosciuta (1982) (TV serialas)
* Che bel paesaggio (1985) (trumpametražis)

## Šaltiniai

## Nuorodos

* IMDb profilis
Kimonas Georgijevas

**Kimonas Georgijevas** (, g. 1882 m. rugpjūčio 11 d. Pazardžike, tuomet – Osmanų imperijos dalis – 1969 m. rugsėjo 29 d. Sofijoje) – Bulgarijos valstybės ir karinis veikėjas, du kartus Bulgarijos ministras pirmininkas.

## Biografija
Tėvas mirė, kai Kimonui buvo vos 3 mėnesiai. 1897 m. baigė Pazardžiko keturių klasių mokyklą. 1902 m. baigęs Sofijos karo mokyklą, tarnavo Bulgarijos kariuomenėje. Dalyvavo Balkanų karuose, kurių metu turėjo kapitono laipsnį. Pirmojo pasaulinio karo metu vadovavo batalionui. Būdamas pulkininku leitenantu, 1920 m. išėjo į atsargą. Dalyvavo 1923 m. birželio 9 d. puče, kurio metu nuversta Bulgarijos vyriausybė, vadovaujama A. Stambolijskio. Du kartus – nuo 1923 m. iki 1927 m. ir nuo 1927 m. iki 1931 m. tarpukario Bulgarijos parlamento narys. 1926 m. iki 1928 m. Bulgarijos susisiekimo ministras. Nuo 1931 m. priklausė politiniam judėjimui *Zveno*. Dalyvavo rengiant ir vadovavo 1934 m. gegužės 19 d. valstybės perversmui. Po jo nuo 1934 m. gegužės iki 1935 m. sausio 22 d. – ministras pirmininkas, taip pat užėmė teisingumo ministro, trumpai ir vidaus reikalų ministro pareigas. Po perversmo Bulgarijoje sustiprėjo autoritarizmas – buvo paleistas Bulgarijos parlamentas, uždraustos politinės partijos, įvesta cenzūra, atlikta administracinė teritorinė šalies reforma. Išaugo valstybės vaidmuo Bulgarijos ekonomikoje – buvo įvesti spirito, tabako, naftos ir druskos monopoliai. Carui Borisui III vyriausybę paleidus, pasitraukė į opoziciją, tapo vis labiau kairiųjų pažiūrų. Antrojo pasaulinio karo metais pasisakė prieš Bulgarijos bendradarbiavimą su Vokietija. Aktyviai dalyvavo 1944 m. rugsėjo 9 d. perversme, kurio metu buvo nuversta K. Muravijevo vyriausybė. Nuo 1944 m. rugsėjo 9 d. iki 1946 m. lapkričio 22 d. vadovavo pirmajai prosovietinei Bulgarijos vyriausybei, paskelbusiai Vokietijai karą. Palaikė Bulgarijos komunistų partiją per 1945 ir 1946 m. vykusius Parlamento rinkimus. K. Georgijevui vadovaujant pokario vyriausybei, keli tūkstančiai Bulgarijos monarchistų buvo nubausti mirties bausme. Po 1946 m. rugsėjo mėnesį Bulgarijoje surengto referendumo, šalyje įvesta respublikos valdymo forma. Nuo 1946 m. iki 1947 m. – Bulgarijos užsienio reikalų ministras. Nuo 1946 m. iki 1950 m. ir nuo 1952 m. iki 1962 m. Bulgarijos ministrų tarybos pirmininko pavaduotojas. Po Antrojo pasaulinio karo daug kartų rinktas Bulgarijos parlamento nariu.

## Šaltiniai

## Nuorodos
* K. Georgijevo biografija (rusų k.).
Afrikinis netikrasis vampyras

**Afrikinis netikrasis vampyras** (*Cardioderma cor*) – netikrųjų vampyrinių (*Megadermatidae*) šeimos gyvūnų rūšis, priklausanti **afrikinių netikrųjų vampyrų** (*Cardioderma*) genčiai. Gentyje 1 rūšis. Paplitimo arealas – Afrika nuo Etiopijos iki Tanzanijos.

## Šaltiniai
Anti (albumas)

**Anti** – aštuntasis studijinis Barbadoso kilmės atlikėjos Rihanna albumas, išleistas 2016 m. sausio 26 d. Atlikėja albumą pradėjo įrašinėti dar 2014 m. ir jo įrašymo darbai užtruko beveik dvejus metus. 2015 m. buvo išleisti trys singlai: didžiulio pasisekimo pasaulyje sulaukęs „FourFiveSeconds“, įrašytas kartu su Kanye West ir Paul McCartney, „Bitch Better Have My Money“ ir „American Oxygen“. Tačiau nei vienas iš šių singlų nepateko į patį albumą. Pirmasis paties albumo singlas „Work“, įrašytas kartu su atlikėju Drake, buvo išleistas 2016 m. sausio 27 d., likus vos dienai iki albumo išleidimo, ir pateko į daugelį pasaulio singlų dešimtukų. „Anti“ buvo išleistas pirmiausia „Tidal“ muzikos klausymosi platformoje, o parduotuvėse pasirodė tik po savaitės.

Albumas sulaukė daugiausia teigiamų kritikų įvertinimų ir debiutavo 27-ojoje „Billboard 200“ reitingo vietoje. Kitą savaitę, pradėjus albumą pardavinėti parduotuvėse, JAV parduota 166 tūkstančiai kopijų ir „Anti“ pasiekė pirmąją reitingo vietą ir tapo antruoju atlikėjos įrašu, pasiekusiu šią viršūnę. 2021 m. duomenimis, visame pasaulyje parduota virš vienuolikos milijono albumo kopijų.

2017 m. vykusiuose „Grammy“ apdovanojimuose, „Anti“ susilaukė nominacijų geriausio šiuolaikinio „*urban*“ albumo ir geriausio įrašo įpakavimo nominacijose, taip pat daina „Work“ nominuota metų įrašo ir geriausio grupinio pop atlikimo kategorijose, „"Needed Me“ – geriausio R&B atlikimo, o „Kiss It Better“ – geriausios R&B dainos.

## Dainų sąrašas

## Išnašos
Martha Graham

**Marta Grejam** (, 1894 m. gegužės 11 d. Pitsburge – 1991 m. balandžio 1 d. Niujorke) – amerikiečių moderniojo šokio šokėja bei choreografė, kurios įtaka šokio pasauliui lyginama su Picasso įtaką vizualiesiems menams, Stravinskio įtaka muzikai ir Frenko Loido Raito įtaka architektūrai.

Marta Grejem šoko ir kūrė spektaklius daugiau nei 70 metų. Grejem buvo pirmoji šokėja, pasirodžiusi Baltuosiuose rūmuose, išvykusi svetur kaip kultūros ambasadorė ir gavusi aukščiausio laipsnio civilinį apdovanojimą JAV – Prezidento laisvės medalį. Per savo gyvenimą ji gavo daugybę kitų apdovanojimų, nuo Paryžiaus miesto rakto iki Japonijos imperatoriškojo Brangiosios karūnos ordino. 1994 metų filme „*The Dancer Revealed*“, ji pasakė: „Visą savo gyvenimą praleidau su šokiu ir būdama šokėja. Tai suteikia gyvenimui įgaliojimus išnaudoti tave labai intensyviais būdais. Kartais būna nemalonu. Kartais baugu. Bet, nepaisant to, tai neišvengiama.“

Jos sukurta šokio technika iš pagrindų pakeitė Vakarų šokio kultūrą. Ši technika vis dar mokoma visame pasaulyje.

## Šaltiniai
Klumpakojis

**Klumpakojis** – lietuvių liaudies šokis, šokamas su klumpėmis, atliekamas mišrių porų. Šokis susideda iš 4 figūrų, jo tempas gyvas, muzikinis metras 2/4. Šokį lydi žaisminga muzikos melodija ir išraiškingas ritmas, sukuriantis linksmą nuotaiką. Kartu gali skambėti ir liaudies dainos „Klumpakojis“ žodžiai. Šokamas įvairiausių tautinių ansamblių šokėjų.

## Istorija
Prieš šimtmetį Labdaringoji Petrapilio lietuvių ir žemaičių draugija surengė lietuvišką vakarą, kuriame greta kitų koncertinių numerių pirmą kartą scenoje buvo pašoktas lietuvių liaudies šokis klumpakojis. Tiesa, tada jis sušoktas be klumpių, tačiau muzika buvo ta pati.

Dabartinio klumpakojo premjera įvyko 1951 m. gegužės 12 d. Šio šokio sceninę kompoziciją 1951 m. sukūrė dainų ir šokių ansamblio „Lietuva“ baletmeisteris Juozas Gudavičius. Tada klumpakojį sušoko ansamblis „Lietuva“. O dabar šį labai originalų, teatrališką, veržlų ir linksmą šokį į savo repertuarą stengiasi įtraukti visi tautinių šokių kolektyvai.

## Klumpakojo konkursas
Respublikinį konkursą-festivalį „Klumpakojis“ 2001 m. pradėjo organizuoti Klaipėdos universiteto Menų fakulteto Choreografijos katedra. Kas antrus metus vykstantis renginys sulaukė gausaus būrio dalyvių iš visos Lietuvos ir didžiulio pasisekimo. Todėl buvo nuspręsta pakviesti į konkursą-festivalį šokėjus ir iš užsienio. Konkursinėje programoje vertinami kolektyvai, atliekantys savo šokius ir privalomą - klumpakojį.
 
## Liaudies kūryboje
Vartojamas posakis: „sušilo kaip klumpakojį šokęs“.

## Panašūs šokiai
Šokiai su klumpėmis atliekami ir kitų tautų. Vienas jų – prancūzų valstiečių šokis *Sabotière*.

## Šaltiniai

## Nuorodos
* Klumpakojis (''Didžioji tarybinė enciklopedija'')
* Klumpakojis (''youtube.com'')
Russell Westbrook

**Raselas Vestbrukas III** (, g. 1988 m. lapkričio 12 d.) – JAV krepšininkas, žaidžiantis NBA besivaržančioje Sakramento „Kings“ komandoje.

## Biografija
Baigė privačią vidurinę mokyklą Los Andželo priemiestyje Londeile. Du sezonus žaidė už Kalifornijos universiteto Los Andžele (UCLA) krepšinio komandą, kuri abu kartus pasiekė *Final Four* etapą. 2008 m. NBA naujokų biržoje buvo pasirinktas ketvirtuoju šaukimu tuometinės Sietlo „SuperSonics“ komandos; ji po šešių dienų persikėlė į Oklahoma Sitį ir pakeitė savo pavadinimą. 2010 m. atstovaudamas JAV vyrų krepšinio rinktinei laimėjo aukso medalį 2010 m. FIBA pasaulio čempionate ir 2012 m. vasaros olimpinėse žaidynėse.

2019 m. liepos 12 d. buvo iškeistas į Hiustono „Rockets“ klubą už Chris Paul ir pirmojo naujokų biržos rato šaukimus.

## Pasiekimai
* 2 kartus laimėjo NBA Visų žvaigždžių rungtynių naudingiausio žaidėjo apdovanojimą (2015, 2016 m.)
* 2 kartus lyderis pagal pelnytus taškus (2015, 2017).
* 7 kartus NBA Visų žvaigždžių rungtynių dalyvis. (2011 m., 2012 m., 2013 m., 2015 m., 2016 m., 2017 m., 2018 m.)
* 2009 m. išrinktas į NBA naujokų pirmąją komandą.
* 2016–2017 m. sezono naudingiausias žaidėjas.
* 2 kartus NBA pirmos komandos narys (2016, 2017)
* 5 kartus NBA antros komandos narys (2011 m., 2012 m., 2013 m., 2015 m., 2018 m.)
* 1 kartą lyderis pagal rezultatyvius perdavimus (2018)

## Išnašos
Popiežiaus Pranciškaus ir patriarcho Kirilo susitikimas

**Popiežiaus Pranciškaus ir patriarcho Kirilo susitikimas** – Romos katalikų bažnyčios ir Rusijos stačiatikių bažnyčios vadovų susitikimas 2016 m. vasario 12 d. Kuboje, pirmasis katalikų ir Rusijos ortodoksų bažnyčių istorijoje. Sutapus patriarcho Kirilo lankymosi Lotynų Amerikoje ir popiežiaus Pranciškaus Meksikoje laikui, tapo įmanomas jų susitikimas Naujajame pasaulyje. 

## Istorija

Apie galimą popiežiaus ir patriarcho susitikimą buvo kalbama apie 20 pastarųjų metų, kai bažnyčioms vadovavo popiežius Jonas Paulius II ir patriarchas Aleksijus II. Iš pat pradžių buvo nuspręsta, kad pirmas susitikimas bus surengtas neutralioje vietoje. Tik po to būsiąs galimas popiežiaus vizitas į Maskvą. Jonas Paulius II, pirmasis slavų kilmės popiežius, svajojo suvienyti Rytų ir Vakarų krikščionybę, norėjo nuvykti į Rusiją ar bent susitikti su Rusijos stačiatikių bažnyčios lyderiu jo pasirinktoje vietoje.

Per pastarąjį ketvirtį amžiaus periodiškai pasklisdavo gandų apie tokį susitikimą – popiežius ir patriarchas turėjo susitikti Vienoje arba Kretoje, ar dar kitoje neutralioje vietoje. Susitikimas taip ir neįvyko dėl pasipriešinimo iš Rusijos pusės. Daugelis rusų ortodoksų bijo, neva toks įvykis reikštų nusilenkimą popiežiaus autoritetui. Taip pat nesutariama dėl unitų bažnyčių, esančių bendrystėje su Roma, nes ortodoksai jas vertina kaip Trojos arklį, sukurtą atitraukti žmones nuo ortodoksijos. Graikų apeigų katalikų bažnyčia, ypač Ukrainoje, matoma kaip neteisėtas katalikų įsitvirtinimas Maskvos „kanoninėje teritorijoje“.

## Šaltiniai

## Nuorodos

* Kodėl pagaliau įvyks Pranciškaus ir Kirilo susitikimas (''bernardinai.lt'')
Cepaea

**Juostasraigė** ar **dryžė** (*Cepaea*) – helicidų (*Helicidae*) šeimos pilvakojų moliuskų gentis. Dvi šios genties rūšys aptinkamos ir Lietuvoje. Kriauklės dažniausiai labai ryškios spalvos ir su tamsiomis juostomis. Dvi plačiai paplitusios šios genties rūšys, C. hortensis ir C. nemoralis, buvo intensyviai naudojamos kaip modelinis organizmas tiriant genetiką ir natūralią atranką. Būdingos Europai, tačiau introdukuotos populiacijos išplitusios ir kituose žemynuose.

Kaip ir kitos didsraigių rūšys turi kopuliacijos organus.

## Rūšys

Genčiai priskiriamos keturios rūšys. Naujausi molekuliniai filogenetiniai tyrimai rodo, kad dvi paskutinės rūšys turėtų būti priskirtos kitai genčiai:
* *[[Cepaea hortensis]]* (O. F. Müller, 1774) – aptinkama Lietuvoje
* *[[Cepaea nemoralis]]* (Linnaeus, 1758) – aptinkama Lietuvoje
* *[[Cepaea sylvatica]]* (Drapanaud, 1801)
* *[[Cepaea vindobonensis]]* (Férussac, 1821)

## Išnašos
Silvia Monti

**Silvija Monti** (tikrasis vardas – *Silvia Cornacchia*; g. 1946 m. sausio 23 d. Venecija) – buvusi italų aktorė. Jos aktyvi karjera kine truko vos 5 metus (1969-74 m.), per kuriuos ji nusifilmavo 20-yje filmų.

## Filmografija

* Non cantare, spara (1968)
* Fräulein Doktor (1969)
* Smegenys (1969)
* Ateik kada nors vakarienės (1969)
* Sai cosa faceva Stalin alle donne? (1969)
* Il delitto del diavolo (1970)
* Driežas moters odoje (1971)
* All'ovest di Sacramento (1971)
* Juodasis korsaras (1971)
* Bloga diena Avinui (1971)
* Racconti proibiti... di niente vestiti (1972)
* Afyon - Oppio (1972)
* Metti... che ti rompo il muso (1973)
* Peccato d'amore (1973)
* Tai aš (1973)
* ¡Qué cosas tiene el amor! (1973)
* La mano spietata della legge (1973)
* Il domestico (1974)
* Milano: il clan dei calabresi (1974)
* Finché c'è guerra c'è speranza (1974)

## Nuorodos

* IMDb profilis
Sonia Aquino

**Sonia Aquino** (g. 1977 m. liepos 10 d. Roma) – italų aktorė, 1997-2011 m. sukūrusi beveik 20 vaidmenų kine ir televizijoje.

1991 m. tapo grožio konkurso „Miss Irpinia“ nugalėtoja, karjerą pradėjo televizijoje kaip naktinės viktorinos „Zengi Night“ vedėja. Žymiausias jos vaidmuo – aktorės Sophia Loren personažas biografiniame filme „Peterio Selerso gyvenimas ir mirtis“ (2004 m.).

## Filmografija
### Kinas
* Markizė (1997) (nepažymėta titruose)
* Il fratello minore (2000) 
* Amici Ahrarara (2001) 
* L'italiano (2002) 
* Peterio Selerso gyvenimas ir mirtis (2004)
* Signora (2004) 
* Casa Eden (2004)
* 'La meravigliosa avventura di Antonio Franconi (2011)

### Televizija
* Deserto di fuoco (1997) (TV miniserialas)
* Il bambino di Betlemme (2002) (TV filmas)
* Imperium: Nerone (2004) (TV miniserialas)
* Il cuore nel pozzo (2005) (TV miniserialas)
* Carabinieri (2008) (TV serialas, 1 serija)
* Nati ieri (2006-2007) (TV serialas)
* Un dottore quasi perfetto (2007) (TV filmas)
* Incantesimo 9-10 (2007-2008) (TV serialas)
* Don Matteo (2008) (TV serialas, 1 serija)
* I Cesaroni (2009) (TV serialas, 1 serija)
* Sant'Agostino (2009) (TV miniserialas)

## Nuorodos

* IMDb profilis
Grindhouse (filmas)

**Grindhouse** – režisierių Robert Rodriguez ir Quentin Tarantino eksploatacinio žanro filmas, kurį sudaro 2 atskiri pilno metražo filmai ir keletas fiktyvių anonsų. Pagal vieną jų 2010 m. Robert Rodriguez sukūrė atskirą filmą „Mačetė“.

Filmas sukurtas mėgdžiojant 7-o dešimtmečio stilių, o kino teatruose dažniausiai buvo rodomas padalintas į dvi dalis.

## Struktūra
### Pilno metražo filmai
**[[Teroro planeta]]** ()

**[[Mirties įrodymas]]** ()

### Fiktyvūs anonsai
**[[Mačetė (filmas)|Mačetė]]** ()

Scenarijų šiam filmui ir specialiai aktoriui Danny Trejo režisierius Robert Rodriguez parašė dar 1993 m. Į „Grindhouse“ buvo įtrauktas fiktyvus anonsas, o pats filmas sukurtas 2010 m.

**Moterys vilkolakės iš SS** ()

Anonsą sukūrė ir režisavo muzikantas ir režisierius Rob Zombie. Jame vaidina ir aktorius Nicolas Cage.

**Nereikia** ()

Siaubo filmo anonsas, režisuotas Robin Wright.

**Padėkos diena** ()

Siaubo filmo anonsas, režisuotas Eli Roth.

**Ginkluotas valkata** ()

Fiktyvus eksploatacinio filmo anonsas, pagal kurį režisierius Jason Eisener 2011 m. sukūrė pilno metražo filmą.
SCS Software

**SCS Software** – Čekijos kompiuterinių žaidimų kompanija, kurianti simuliacinius žaidimus, tokius kaip „18 Wheels of Steel“ ar „Euro Truck Simulator“, kurie skirti Windows, OS X ir Linux operacinėms sistemoms.

## Žaidimai
Ši kompanija išleido žaidimų variklį Prism3D, kuris yra naudojamas visuose jų kurtuose žaidimuose.

### „Bus Simulator“
2007 m. kompanija „SCS Software“ išleido žaidimą „Bus Driver“, kuris 2014 m. buvo išleistas ir iOS versijai.

### „18 Wheels of Steel“
Ši žaidimų serija apima šiuos žaidimus: „Across America“, „Pedal to the Metal“, „Convoy, Haulin'“, „American Long Haul“, „Extreme Trucker 1“ ir „Extreme Trucker 2“. Šiuose žaidimuose pagrindinis žaidėjo tikslas yra vairuoti sunkvežimius Jungtinių Valstijų, Kanados ir Meksikos teritorijomis. 2003–2005 m. laikotarpiu išleisti „18 Wheels of Steel“ serijos žaidimai priklauso 3D erai. Po „Convoy“ sekę žaidimai, leisti 2006–2011 m., priklausė *HD Series* serijai.

### „Euro Truck Simulator“ serija

2008 m. kompanija sukūrė žaidimą „Euro Truck Simulator“, o 2012 m. ir jo tęsinį – „Euro Truck Simulator 2“. Šiame žaidime yra vairuojami sunkvežimiai po šias Europos valstybes: Jungtinę Karalystę, Vokietiją, Čekiją, Liuksemburgą, Italiją, Prancūziją, Belgiją, Nyderlandus, Austriją ir Šveicariją.

Vėliau kompanija „SCS Software“ šį žaidimą praplėtė papildomu parsisiunčiamo turinio paketu (DLC). Pirmąjį DLC paketą „Going East!“ išleido 2013 m. ir pridėjo į šį žaidimą daugiau Rytų Europos valstybių, kaip antai Slovakiją ir Vengriją, bei daugiau miestų Lenkijos valstybėje. Vėliau, 2015 m. gegužės 6 d., papildė šio žaidimo žemėlapį su dar vienu papildomu paketu „DLC Scandinavia“, kuriame pridėjo Danijos, Norvegijos ir Švedijos valstybes. Taip pat šiame atnaujinime buvo gauta licencija iš „Mercedes-Benz“ naudoti jos prekinius ženklus. 2016 m. Gruodžio 5 d.,  papildė šio žaidimo žemėlapį su dar vienu papildomu paketu "DLC Vive La France", kuriame papildė Prancūzijos valstybę naujais miestais ir atnaujino kelius. 

„American Truck Simulator“
Po „Euro Truck Simulator“ serijos sėkmės, kompanija „SCS Softare“ nusprendė sukurti kitą žaidimų seriją pavadinimu „American Truck Simulator“, kurios pirmasis žaidimas turėjo būti išleistas 2016 m. vasario 3 d. Tačiau išleidimas buvo atidėtas 2016 m. vasario 2 d. Žaidime yra du oficialiai licencijuoti Amerikos sunkvežimiai: „Peterbilt“ ir „Kenworth“, vėliau planuojama pridėti ir „Volvo“ sunkvežimius. Žaidimo pasaulis aprėpia dvi dab. JAV valstijas, Kaliforniją ir Nevadą, vėliau 2016 m. buvo pridėta ir Arizona.

### Kiti žaidimai
„SCS Software“ taip pat išleido keletą kitų programinės įrangos produktų, įskaitant žaidimų medžioklės tematika, tokių kaip „Deer Drive“ bei „Hunting Unlimited“ serijos.

### Išleistų žaidimų sąrašas

## Išnašos
Zika karštinė

**Zika karštinė**, taip pat žinoma kaip **Zika virusinė liga**, – tai liga, kurią sukelia Zika virusas. Simptomai yra panašūs į Dengė karštligės. Daugeliu atvejų (60–80 %) simptomų nėra. Simptomai, jų esant, yra tokie: karščiavimas, paraudusios akys, sąnarių skausmas, galvos skausmas, ir makulopapulinis bėrimas. Apskritai, simptomai yra švelnūs ir tęsiasi mažiau nei septynias dienas. Pirminės 2015 m. infekcijos metu mirčių užregistruota nebuvo. Manoma, kad infekcija yra susijusi su Guillain–Barré sindromu.

## Priežastis ir diagnozė
Zika karštinę daugiausia platina *[[Aedes]]* genties uodai. Galimas daiktas, kad ja taip pat galima užsikrėsti lytinių santykių metu ir atliekant kraujo perpylimą. Liga gali plisti iš motinos – negimusiam kūdikiui bei sukelti mikrocefaliją. Žmogui sergant, karštinė diagnozuojama tikrinant, ar kraujyje, šlapime ar seilėse yra viruso RNR.

## Profilaktika ir gydymas
Profilaktikos esmė – uodų įgėlimų skaičiaus sumažinimas ligos pasireiškimo zonose. Norint išvengti uodų įgėlimų, patariama naudoti vabzdžių repelentus, drabužius, uždengiančius didžiąją kūno dalį, tinklelius nuo uodų ir pašalinti stovintį vandenį, kadangi būtent jame uodai dauginasi. Efektyvios vakcinos nėra. 2015 m. dėl viruso protrūkio Brazilijos sveikatos priežiūros pareigūnai planuojančioms pastoti moterims patarė atidėti nėštumą. Taip pat rekomenduojama, kad nėščios moterys nekeliautų į vietoves, kuriose buvo užfiksuotas viruso protrūkis. Nors specifinio gydymo metodo nėra, paracetamolis (acetaminofenas) gali padėti sušvelninti simptomus. Gultis į ligoninę reikalinga tik retais atvejais.

## Istorija ir epidemiologija
Ligą sukeliantis virusas pirmą kartą išskirtas 1947 m. Pirmasis dokumentais pagrįstas protrūkis tarp žmonių įvyko 2007 m. Mikronezijoje. 2016 m. sausį liga buvo užfiksuota dvidešimtyje Amerikos regionų. Žinoma, kad liga taip pat pasireiškia Afrikoje, Azijoje ir Ramiojo vandenyno šalyse. Dėl ligos protrūkio, kuris prasidėjo Brazilijoje 2015 m., Pasaulio sveikatos organizacija 2016 m. vasarį paskelbė tarptautinės svarbos ekstremalią visuomenės sveikatai situaciją.

## Išnašos
FBK Kaunas (2012)

**Futbolo bendruomenės klubas „Kaunas“** – buvęs Lietuvos futbolo klubas iš Kauno.

## Istorija

### 2012
Kai 2012 m. FBK Kaunas nutraukė savo veiklą, buvo sukurtas naujas **futbolo bendruomenės klubas „Kaunas“**. Oficialiai registruotas 2012 m. gegužės 31 d.Aktyviausieji sirgaliai, aukodami savo asmenines lėšas ir neatlyginamai dirbdami klubo labui, sugebėjo pratęsti komandos tradicijas. Pirmaisiais savo gyvavimo metais (2012 m.), FBK „Kaunas“ dalyvavo Kauno apskrities futbolo federacijos organizuojamose III lygos pirmenybėse, kuriose buvo užimta antroji vieta.

### 2013

2013 metais Futbolo bendruomenės klubas „Kaunas“ žaidė Lietuvos futbolo federacijos II lygos pirmenybių pietų zonoje, kur užėmė 6-ąją vietą.

### 2014

„Kaunas“ žaidė LFF II lygos Pietų zonoje. 2014 m. pirmenybėse per 26 rungtynes iškovoję 63 taškus kauniečiai užėmė pirmąją vietą II zonoje ir iškovojo teisę žaisti I-os lygos pirmenybėse.

### 2015

Debiutavo LFF I-os lygos pirmenybėse ir užėmė 12 vietą.

2015-09-12 (27 turas) F.B.K. Kaunas 7:0 FK Tauras Tauragė, tai pati įspūdingiausia ir rezultatyviausia klubo pergalė.

2015-10-18 (32 turas) FK Banga Gargždai 7:0 F.B.K. Kaunas, tai skausmingiausias pralaimėjimas, kai varžovai sutriuškino Kauną.

### 2016

Žaidė LFF I-oje lygoje, tačiau šiose pirmenybėse patyrė daug pralaimėjimų ir atsidūrė turnyrinės lentelės apačioje 15 pozicijoje (iš 16 dalyvių). Sezono įgriuva, pralaimėjimas Vilniaus Vyčio klubui išvykoje 0-10.

### 2017

Klubo atstovai informavo, jog F.B.K. "Kauną" ištiko finansinės bėdos, todėl jie nusprendė bent laikinai pasitraukti iš bet kokių futbolo pirmenybių.

## Logotipo kaita

Vaizdas:Kaunofbk.jpeg|150px|Naudotas nuo 2012 m. iki 2016 m. kovo 23 d.
Vaizdas:F.B.K. Kaunas logotipas 2016.jpeg|Naudotas nuo 2016 m. kovo 23 d.


## Pasiekimai
* 2012 metais įkurtas klubas tais pačiais metais KAFF IV lygoje užėmė antrąją vietą.
* 2014 metais nugalėjo II lygos, Pietų zonos pirmenybėse.

## Sezonai

|}

## Sudėtis
*[[2016]] m. [[lapkričio 23]] d.*

## Šaltiniai

## Nuorodos
A Head Full of Dreams

**A Head Full of Dreams** – septintasis studijinis britų grupės „Coldplay“ albumas, išleistas 2015 m. gruodžio 4 d. Anot grupės, šiame albume jie bandė įrašyti kitokį skambesį, todėl dauguma kūrinių yra pop bei poproko mišinys. Pirmasis albumo singlas „Adventure of a Lifetime“ buvo išleistas 2015 m. lapkričio 6 d. ir sulaukė nemažo pasisekimo visame pasaulyje. Jungtinės Karalystės singlų reitinge „UK Singles Chart“ jis pasiekė septintąją vietą.

Albumas susilaukė skiritingų kritikų įvertinimų ir debiutavo antrojoe Jungtinės Karalystės albumų reitingo vietoje. 2016 m. vasario 12 d. albumas pasiekė pirmąją reitingo vietą, tapdamas septintuoju grupės įrašu, pasiekusiu šią viršūnę. Albumas taip pat pasiekė antrąją vietą JAV reitinge. 2017 m. lapkričio mėnesio duomenimis, visame pasaulyje parduota virš 4,5 milijono albumo kopijų.

## Dainų sąrašas

## Išnašos
Amos Lee

**Amos Lee** *(g. [[1977]] m. [[birželio 20]] d., gimtasis vardas *'Ryan Anthony Massaro*')* – amerikiečių atlikėjas ir dainų autorius. Savo karjerą pradėjo 2004 m., nusprendęs mesti mokytojo bei barmeno darbą. Per savo karjerą yra gastroliavęs kartu su tokiais atlikėjais, kaip Bob Dylan, Norah Jones ir kitais. 2011 m. sausį išleistas albumas „Mission Bell“ buvo pirmasis Lee įrašas, pasiekęs pirmąją vietą JAV reitinguose. 2023 m. duomenimis, atlikėjas yra išleidęs devynis albumus, iš kurių naujausiasis, „My Ideal: A Tribute to Chet Baker Sings“, išleistas 2022 m. gruodį.

## Diskografija
* *Amos Lee* (2005)
* *Supply and Demand* (2006)
* *Last Days at the Lodge* (2008)
* *[[Mission Bell]]* (2011)
* *Mountains Of Sorrow, Rivers Of Song* (2013)
* *Spirit* (2016)
* *My New Moon* (2018)
* *Dreamland* (2022)
* *My Ideal: A Tribute to Chet Baker Sings* (2022)

## Išnašos

## Nuorodos
* 
*
Pirmoji gražuolė

**Pirmoji gražuolė** () – 2010 m. Italijoje sukurta drama.

## Pagrindiniai aktoriai
: *Aktorius – vaidmuo*
* Valerio Mastandrea – Bruno Mikelučis
* Micaela Ramazzotti – Ana Mikeluči 1971-81m.
* Stefania Sandrelli – Ana Mikeluči 2008 m.
* Claudio Pandolfi – Valerija Mikeluči
* Fabrizia Sacchi – Sandra
* Sergio Albelli – Mario Mikelučis
* Marco Messeri
* Paolo Ruffini
* Isabelle Adriani

## Turinys

Filme tuo pačiu metu pasakojama apie įvykius 1971-81 bei 2008 metais. Kurortiniame Livorno mieste vykstančiame grožio konkurse „Mis Mama“ titulą laimi gražuolė Ana Mikeluči. Šis titulas netrunka jai apkartinti gyvenimą, nes moteris atsiduria vyrų bei apkalbų dėmesio centre, dėl ko kenčia ir vyras Mario, ir vaikai Bruno bei Valerija. Santuoka subyra, Ana bando pradėti aktorės karjerą, tačiau dėl to kenčia vaikai, o ji pati nuolat supama vyrų, norinčių ja pasinaudoti.

Praėjus daugeliui metų Bruno, tapęs mokytoju ir nemėgstantis savo darbo, iš sesers sužino, kad motina serga mirtina liga ir kad jai liko visai nedaug laiko. Nenoromis jis važiuoja į Livorną, kur vėl susitinka motiną. Nepaisant artėjančios mirties, ji vis dar sugeba džiaugtis gyvenimu, kaip ir jaunystėje, ir net nori dar kartą ištekėti, jei vaikai neprieštaraus...

## Pagrindiniai apdovanojimai
Mission Bell

**Mission Bell** – ketvirtasis studijinis amerikiečių atlikėjo Amos Lee albumas, išleistas 2011 m. sausio 25 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 40 tūkstančių kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę.

## Dainų sąrašas

## Išnašos
Nevykėlių gauja

**Nevykėlių gauja** () – 1994 m. Italijoje sukurta komedija.

## Siužetas

Fabio ir Džulijus – du skirtingi broliai, pirmasis sąžiningas, tuo tarpu antrasis vagis. Paleistas iš kalėjimo, jis jau po 10 dienų atsiduria už grotų po nepavykusio apiplėšimo. Per pasimatymą jis prasitaria broliui, kad ketino apiplėšti juvelyrinę parduotuvę ir susižerti didelę sumą, tačiau nespėjo. Fabio piktinasi tokiu brolio poelgiu, tačiau netrukus pats netenka darbo ir susidomi galimybe įvykdyti brolio planuotą vagystę. Į pagalbą jis pasitelkia draugą Enzo ir šio seserį Deborą, tačiau nei vienas nėra dalyvavęs apiplėšime, todėl mėginimas naktį patekti į parduotuvę kupinas nesusipratimų ir netikėtumų...

## Pagrindiniai aktoriai
: *Aktorius – vaidmuo*
* Claudio Amendola – Fabio
* Monica Bellucci – Debora
* Ricky Memphis – Enzo
* Tony Sperandeo – Tonino
* Ugo Conti  - Igoris
* Mirella Falco – ponia Mota
* Pier Maria Cecchini – Džulijus
Puikioji šalis

**Puikioji šalis** () – 1977 m. Italijoje sukurta komedija. Filmą režisavo Luciano Salce, pagrindinius vaidmenis atliko Paolo Villaggio ir Silvia Dionisio.

## Siužetas

8 metus praleidęs naftos platformoje, Gvido grįžta į gimtąjį Milaną, tikėdamasis už sutaupytus pinigus pradėti verslą – prekiauti laikrodžiais. Tačiau miestas neįtikėtinai pasikeitęs: čia karaliauja plėšikų gaujos, kasdien vyksta demonstracijos ir riaušės, o policija nekreipia dėmesio į eilinių gyventojų pareiškimus. Gvido įsigyja parduotuvę, kurios savininkai pavargo nuo apiplėšimų, tačiau verslo pradžia jam taip pat nesiseka: demonstrantai jį apiplėšia, o reketininkai, kuriems atsisako mokėti, sudegina patalpas. Galiausiai Gvido išrenkamas prisiekusiuoju į teismą, kuriame numatyta teisti pavojingą nusikaltėlį, nužudžiusį kelis žmones ir pažadėjusį tą patį padaryti su kiekvienu, sutikusiu tapti prisiekusiuoju. Kuomet šis susprogdiną parduotuvę, pinigų nebeturintis Gvido nusprendžia pats apiplėšti banką...

## Pagrindiniai aktoriai
: *Aktorius – vaidmuo*
* Paolo Villaggio – Gvido
* Silvia Dionisio – Mia
* Anna Mazzamauro – mis Gruber
* Pino Caruso – Ovidio
* Gigi Reder – Alfredo
* Giuliana Calandra – Elena
* Massimo Boldi – Karleto
* Carla Mancini

## Šaltiniai
Žiaurūs policininkai

**Žiaurūs policininkai** () – 1976 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Henry Silva – majoras Paolo Alteris
* Antonio Sabato – komisaras Paolo Tosi
* Ettore Manni – teisininkas Vieris
* Silvia Dionisio – Ana
* Franca Scagnetti 
* Rosario Borelli

## Turinys

Majoras Alteris, kol vykdomas tyrimas dėl jo pulke įvykusio nelaimingo atsitikimo, kurio metu žuvo parašiutininkai, laikinai perkeliamas į Romą. Čia jis tampa berniuko pagrobimo liudininku ir sutrukdo nusikaltėliams įvykdyti nusikaltimą. Po kelių dienų jį užpuola ir žiauriai sumuša kaukėti vyrai, tačiau Alteris spėja pastebėti, jog šie ginkluoti naujo modelio automatais, kurie buvo skirti kariuomenei. Pasveikęs jis susipažįsta su komisaru Tosiu, tiriančiu nusikaltimą, ir abu ima aiškintis, kokiu būdu kariuomenės ginklai pateko nusikaltėliams ir atskleidžia planuojamą valstybinį perversmą...
Žmogus, kuris pabėgo

**Žmogus, kuris pabėgo** arba **Vėjas pučia kur nori** () – 1956 m. sukurta biografinė drama pagal Andre Devigny prisiminimų knygą.

## Pagrindiniai aktoriai
: *Aktorius – vaidmuo*
* François Leterrier – leitenantas Fontenas
* Charles Le Clainche – Fransua Žiustas
* Roland Monod – pastorius
* Maurice Beerblock – Blanšet
* Jacques Ertaud – Orsinis
* Roger Treherne – Teri
* Jean Philippe Delamarre – kalinys
* César Gattegno – kalinys

## Turinys

1943-ieji metai, Prancūzija. Pasipriešinimo judėjimo dalyvis leitenantas Fontenas vokiečių suimamas ir įkalinamas Liono kalėjime. Atsidūręs kameroje viršutiniame aukšte jis planingai ima rengtis pabėgimui, nors kiti kaliniai tokią galimybę vertina skeptiškai. Vienas kalinys, Orsinis, pasirenka kitą pabėgimo kelią, tačiau sugaunamas ir sušaudomas, tačiau ir tai nepakeičia Fonteno nusistatymo. Galiausiai jam paskelbiamas mirties nuosprendis ir tą patį vakarą į kamerą pasodinamas kitas kalinys, paauglys Žiustas. Fontenas įtaria, kad šis gali būti šnipas, tačiau sekanti naktis yra vienintelė galimybė pabėgti. Po ilgų pokalbių galiausiai Fontenas prisipažįsta, kad ketina bėgti ir pareiškia, kad Žiustas turi arba bėgti kartu, arba jis turės jį nužudyti. Žiustas nenoromis prisideda ir abiem vyrams pavyksta ištrūkti iš kalėjimo...

## Pagrindiniai apdovanojimai
Bloga diena Avinui

**Bloga diena Avinui** () – 1971 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Franco Nero – Andrėja
* Silvia Monti – Helena
* Pamela Toffin – Lu
* Wolfgang Preiss – komisaras
* Ira von Furstenberg – Izabelė
* Rosella Falk – Sofija
* Agostina Belli – Džulija 

## Turinys

Policija gauna įrašytą garso kasetę, kurioje įrašytas balsas pasakoja apie tai, kokį malonumą jis patiria žudydamas žmones. Netrukus iš tiesų mieste prasideda serija žmogžudysčių, kurių aukos vienaip ar kitaip susijusios su kriminalinių naujienų reporterių Andrėja. Pastarasis, nuolat įnikęs į alkoholį, pats mėgina aiškintis nusikaltimų aplinkybes, tačiau netrukus tampa įtariamuoju, nes nusikaltimų įvykdymų metu neturi alibi. Susipykęs su laikraščio redaktoriumi Andrėja išeina iš darbo ir buvęs viršininkas taip pat miršta. Policija nusprendžia kol kas nesuimti reporterio, todėl šis priverstas skubėti ieškoti tikrojo žudiko...